લોકપ્રિય કોમેડી શો તારક મહેતા કા ઊલટા ચશ્માંમાં દયાબહેનનું કિરદાર નિભાવનાર અભિનેત્રી દિશા વાકાણી ગયા વર્ષે મેટરનિટી લીવ લઇને શોમાંથી બ્રેક લઇને ચાલી ગઇ હતી. એવી ચર્ચા હતી કે આ ઓકટોબરમાં દિશા શોમાં વાપસી કરવાની છે પરંતુ શોમાં તે સંપૂર્ણ ઓકટોબર મહિનામાં જોવા મળી નહીં. દિશા વાકાણી હવે શો પર કયારેય પાછી ફરવાની નથી એવી સ્પષ્ટતા કરવામાં આવી છે. દિશા શો પર કમબેક કરે તે તેના પતિને પસંદ નથી. દિશા પોતે ફરી શોમાં કામ કરવા માંગતી હતી પરંતુ પોતાના પતિ વિરુદ્ધ તે કામ કરવા માંગતી નથી. દિશા પોતાની કારકિર્દી કરતા તેના બાળક પર વધારે ધ્યાન આપે એમ તેના પતિની ઇચ્છા છે.